Ο **Κόντι Ταΐρί Μίλερ-ΜάκΙνταϊρ** (αγγλικά: Codi Tyree Miller-McIntyre, βουλγαρικά: Коди Тайри Милър-МакИнтайър‎‎) (1 Ιουνίου 1994) είναι Αμερικανός, πολιτογραφημένος Βούλγαρος, επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Σάσκι Μπασκόνια. Είναι διεθνής με την Εθνική Βουλγαρίας.

Κολεγιακή σταδιοδρομία
----------------------

Ο Μίλερ-ΜάκΙνταϊρ έπαιξε τέσσερις σεζόν κολεγιακής καλαθοσφαίρισης στους Γουέικ Φόρεστ Ντίμον Ντίκονς. Είχε κατά μέσο όρο 9,4 πόντους και 4 ασίστ ανά αγώνα ως τελειόφοιτος. Ωστόσο, η σεζόν δεν πήγε καλά αφού υπέστη κάταγμα στο αριστερό πόδι τον Οκτώβριο του 2016 και έχασε τους πρώτους 8 αγώνες. Τελείωσε τη σεζόν με 1.329 πόντους και 441 ασίστ.

Επαγγελματική σταδιοδρομία
--------------------------

 Ο Μίλερ-ΜάκΙνταϊρ με την Leuven Bears το 2017.
Αφού δεν επιλέχθηκε στο NBA Ντραφτ του 2016, ο Μίλερ-ΜάκΙνταϊρ υπέγραψε το πρώτο του επαγγελματικό συμβόλαιο με τη βελγική Λέβεν Μπερς στις 10 Αυγούστου 2016. Ήταν ο κορυφαίος στο Πρωτάθλημα Βελγίου τόσο σε πόντους όσο και σε ασίστ. Στις 13 Ιουλίου 2017, ο Μίλερ-ΜάκΙνταϊρ υπέγραψε με την Πάρμα Μπάσκετ της VTB Λίγκα. Είχε κατά μέσο όρο 16 πόντους, 5 ριμπάουντ και 8 ασίστ ανά αγώνα και επιλέχθηκε για το VTB United League All-Star. Ενώ βρισκόταν στο Περμ, επισκέφτηκε πολλά σχολεία και βοήθησε στη διδασκαλία αγγλικών.

Την 1η Αυγούστου 2018, ο Μίλερ-ΜάκΙνταϊρ υπέγραψε με τους Ντάλας Μάβερικς. Στη συνέχεια, αποδεσμεύθηκε κατά τη διάρκεια της προετοιμασίας. Εντάχθηκε στη θυγατρική των Μάβερικς στη NBA G League, τους Τέξας Λέτζεντς.

Στις 24 Νοεμβρίου 2018, ο Μίλερ-ΜάκΙνταϊρ επέστρεψε στη Ρωσία για να υπογράψει με τη Ζενίτ Αγίας Πετρούπολης. Στις 22 Ιουλίου 2019, ο Μίλερ-ΜάκΙνταϊρ υπέγραψε μονοετές συμβόλαιο με τη σλοβενική Τσεντεβίτα Ολίμπια.

Την 1η Ιουλίου 2020, ο Μίλερ-ΜάκΙνταϊρ υπέγραψε με την Παρτίζαν Βελιγραδίου της Αδριατικής Λίγκας.

Στις 28 Φεβρουαρίου 2021, ο Μίλερ-ΜάκΙνταϊρ υπέγραψε με τη γαλλική ΖΛ Μπουρ Μπασκέτ.

Στις 13 Ιουλίου 2021, ο Μίλερ-ΜάκΙνταϊρ υπέγραψε με την ισπανική ΜΚ Ανδόρρα,

Την 1η Αυγούστου 2022, υπέγραψε με την τουρκική Γκαζιαντέπ Μπασκετμπόλ.

Στις 17 Ιουλίου 2023, υπέγραψε διετές συμβόλαιο με την Σάσκι Μπασκόνια.

Εθνική ομάδα

Τον Ιανουάριο του 2023, ο Μίλερ-ΜάκΙνταϊρ έλαβε τη βουλγαρική υπηκοότητα και δέχτηκε πρόσκληση για να ενταχθεί στην Εθνική Βουλγαρίας. Αγωνίστηκε με τη Βουλγαρία στα προκριματικά του Ευρωμπάσκετ 2025.

Παραπομπές
----------

1. ↑  RealGM
2. ↑  Eurobasket.com
3. ↑  «Codi Miller-McIntyre». *godeacs.com*. Wake Forest Demon Deacons. Ανακτήθηκε στις 30 Ιανουαρίου 2021.
4. 1 2 3  Johns, Les (August 17, 2018). «Codi Miller-McIntyre rewarded for Patience». *247 Sports*.. Ανακτήθηκε στις September 23, 2018.
5. ↑  «Leuven Bears signs rookie point guard Codi Miller-McIntyre». *Sportando*. Ανακτήθηκε στις 23 Σεπτεμβρίου 2018. [*νεκρός σύνδεσμος*]
6. ↑  «BC Parma signs Codi Miller-McIntyre, agreed to terms with Moreira and Faust». *Sportando*. Αρχειοθετήθηκε από το πρωτότυπο στις 4 Οκτωβρίου 2018. Ανακτήθηκε στις 23 Σεπτεμβρίου 2018.
7. ↑  «Mavericks sign guard Codi Miller-McIntyre». *Mavs.com*. 1 Αυγούστου 2018. Ανακτήθηκε στις 1 Αυγούστου 2018.
8. ↑  «Mavericks sign Vaughn and Ingram». *mavs.com*. 8 Οκτωβρίου 2018. Αρχειοθετήθηκε από το πρωτότυπο στις 9 Οκτωβρίου 2018. Ανακτήθηκε στις 8 Οκτωβρίου 2018.
9. ↑  «Коди Миллер-Макинтайр переходит в "Зенит"». *Zenit Saint Petersburg* (στα Russian). 24 Νοεμβρίου 2018. Αρχειοθετήθηκε από το πρωτότυπο στις 26 Νοεμβρίου 2018. Ανακτήθηκε στις 4 Δεκεμβρίου 2018. CS1 maint: Μη αναγνωρίσιμη γλώσσα (link)
10. ↑  «Codi Miller-McIntyre reinforced Cedevita Olimpija». *aba-liga.com*. Ανακτήθηκε στις 22 Ιουλίου 2019.
11. ↑  Carchia, Emiliano (July 1, 2020). «KK Partizan signs Codi Miller-McIntyre» (στα αγγλικά).. Ανακτήθηκε στις July 1, 2020.
12. ↑  Skerletic, Dario (February 28, 2021). «Codi Miller-McIntyre joins JL Bourg» (στα αγγλικά). *Sportando*.. Ανακτήθηκε στις March 5, 2021.
13. ↑  «El Codi ja és nostre» (στα es). *bca.ad*. July 13, 2021.. Ανακτήθηκε στις July 13, 2021.
14. ↑  «Codi Miller Gaziantep Basketbol'da». *gaziantepbasketbol.com.tr* (στα Αγγλικά). 1 Αυγούστου 2022. Ανακτήθηκε στις 5 Αυγούστου 2022.
15. ↑  «Codi Miller-McIntyre signs a two-year contract with Baskonia». *eurohoops.net*. 17 Ιουλίου 2023.
16. ↑  Наследникът на Дий Бост пристигна в България
17. ↑  «Bulgaria, Slovakia book spots in FIBA EuroBasket 2025 Qualifiers». *fiba.basketball*. 2 Αυγούστου 2023.

Εξωτερικοί σύνδεσμοι
--------------------

* Βιογραφικό στους Wake Forest Demon Deacons
* Προφίλ στο fiba.basketball